امریکا قوشمه ایالتلری قوشین لری سوریه نینگ تل ابیض و رسول عین منطقه لری نی ترک ایته باشله دی.
امریکا نینگ سوریه ده گی اوروش لر گه مداخله سی 2014- ییل سپتامبر آییده ترور تشکیلاتی داعش گه قرشی هوایی عملیات بیلن باشله گن ایدی.
امریکا قوشمه ایالتلری داعش تهدیدی گه قرشی, بولووچی ترور تشکیلاتی وای پی جی/پی کا کا دن پیاده کوچ صفتیده فایده لندی.  خوددی شوو دور نینگ اوزیده باشله گن هوایی حمایت بیلن وای پی جی/پی کا کا, 2015- ییل جنوری آییده عین العرب (کوبانی) و 2015- ییل جون آییده ایسه تل ابیض نی داعش دن آلیب اوشبو منطقه لرنی اشغال ایتدی.
انقره نینگ برچه هُشدار لری گه قره مشدن امریکا قوشمه ایالتلری اردوسی وای پی جی/پی کا کا نینگ کوچی نینگ آرتیب کیتیشی گه بوییچه حصه قوشدی.
وای پی جی/پی کا کا, 2015- ییل نینگ سونگگیده فرات دریاسی نینگ غربی گه اوتدی.
خوددی شوو دور نینگ اوزیده امریکا قوشمه ایالتلری حسکه نینگ رُمیلان تومنی ده حربی بیر قونلغه قوردی.  2016 – اپریل آییدن باشلب عراق دن و هوا یولی بیلن ایسه رمیلان دن عسکر جونه ته باشله دی.
پی وای دی/پی کا کا کوپ مقدارده کیلگن آغیر قوراللر, زرهی واسطه لر, تانک لر و مهمات دن فایده له نیب ایککی ییل دوامیده سوریه نینگ اوچ دن بیر قسمی نی اشغال ایتدی.
خوددی شوو ییل لر دوامیده امریکا قوشمه ایالتلری وای پی جی/پی کا کا تامانیدن اشغال ایتیلگن منطقه لرده حربی مرکز لر قوردی.
حسکه, الرقه, دیرالزور, منبج و تل ابیض منطقه لریده توپلم 18 حربی مرکز قورگن امریکا قوشمه ایالتلری, اوشبو ییرلرده تقریباً 2 مینگ عسکر گه ایگه ایدی.
2017- ییل اوکتوبر آییده ترور تشکیلاتی داعش نی الرقه بیلن دیرالزور نینگ بویوک بیر قسمیدن چیقارگن امریکا, کیین چه لیک مرکز قوریش فعالیت لری نی آرتیردی.
امریکا قوشمه ایالتلری دولت رهبری دونالد ترامپ نینگ اوتگن ییلده بیر بیاناتیده, سوریه دن امریکا قوشین لری نی چیقاریش گه طرفدار ایکن لیگی نی بیلدیرگن لیگی گه قره مسدن, اوشبو حربی لرنینگ حاضرگی کونده هم اوز موجودیتی نی دوام ایتتیریاتگن لیگی کورینماقده.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
